Krisen i Ukraine har skubbet Rusland og Nato ind i en spiral af oprustning og mistro, der i mange år fremover vil sætte sit præg på europæisk sikkerhedspolitik.

Når Nato på topmødet i Wales i de kommende dage vedtager oprettelsen af en særlig slagkraftig udrykningsstyrke, der på under 48 timer kan deltage i forsvaret af truede østeuropæiske medlemslande og trække på store lagre af udstyr, ammunition og brændstof, vil Rusland hurtigt svare igen.

Ignoreret faresignalerne

Og det er i allerhøjeste grad et nødvendigt svar på Ruslands fremfærd i Ukraine, mener direktøren for internationale studier i den britiske Rusi tænketank.